………….. (sz.) napirend

**ELŐTERJESZTÉS**

**a Képviselő-testület 2023. február 28-i rendes ülésére**

**Tárgy:** Polgármesteri szabadsággal kapcsolatos jóváhagyás

**Készítette:** …………………………….……

 Zsengellér Krisztina

 osztályvezető

**Egyeztetve:** ………………………….………

 dr. Varga Előd Bendegúz

 alpolgármester

**Látta:** ………………………………….

 dr. Szalai Tibor

 jegyző

**Látta:** ………………………………….

 dr. Silye Tamás

 igazgató

*A napirend tárgyalása zárt ülést nem igényel.*

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.)
225/C. § (2) bekezdése értelmében a Polgármester előterjesztésére a Képviselő-testület minden év február 28-ig jóváhagyja a Polgármester szabadságának ütemezését.

A Kttv. 225/C. § (3) bekezdése szerint a jegyző által vezetett nyilvántartás alapján január 31-ig meg kell állapítani a Polgármester előző évben igénybe vett szabadságának mértékét és a ki nem adott szabadságot a tárgyévi szabadsághoz hozzá kell számítani.

A Kttv. 225/C. § (1) bekezdése szerint a főállású Polgármester évi 25 munkanap alapszabadságra és 14 munkanap pótszabadságra jogosult. Tehát a tárgyévre járó szabadság 39 munkanap, az előző évekről áthozott szabadságmaradvány 71 munkanap, így a Polgármestert a 2023. évben összesen 110 munkanap szabadság illeti meg.

A szabadságot az ütemezésben foglaltaknak megfelelően kell kiadni, valamint igénybe venni. A Polgármester a szabadság igénybevételéről a Képviselő-testületet a következő ülésen tájékoztatja. A Polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Fentieknek megfelelően kérem az alábbi határozati javaslat elfogadását!

**Határozati javaslat**

A Képviselő-testület úgy dönt, hogy a közszolgálati tisztviselőkről szóló 2011. évi CXCIX. törvény 225/C. §-a értelmében a polgármester szabadságának ütemezését az alábbiak szerint jóváhagyja:

A 2023. évre megállapított 110 napból *(71 nap áthozat + 39 nap tárgyévre járó)*

* január hónapban 5 (öt) nap igénybevétel
* május hónapban 5 (öt) nap igénybevétele
* június hónapban 5 (öt) nap igénybevétele
* július hónapban 10 (tíz) nap igénybevétele
* augusztus hónapban 5 (öt) nap igénybevétele
* a fennmaradó napok szükség szerint, előre nem látható események esetén történő igénybevétele.

**Felelős:** polgármester

**Határidő:** folyamatos

*A határozati javaslat elfogadásához egyszerű többségű szavazati arány szükséges.*

Budapest, 2023. február 15.

 **Örsi Gergely**

 **polgármester**